AD10-6+-+Gruppe+3

toc = Begrundet undervisningsforløb =

Indledning
I forbindelse med AD-ugen har vi udarbejdet et undervisningsforløb til historie, der sætter fokus på modstandsbevægelsens arbejde under 2. verdenskrig. Vi forstiller os, at forløbet er en del af et større undervisningsforløb om 2. verdenskrig i 8. klasse (tværfagligt), hvor materialet om modstandsbevægelsen skal være med til at belyse danskernes indstilling og forhold til besættelsesmagten. Selvom mange danskere var imod tyskernes besættelse af Danmark, så accepterede majoriteten af befolkningen tyskernes tilstedeværd, lige såvel som det officielle Danmark rettede sig ind efter tyskerne. Der var dog en mindre gruppe af danskere, der satte sig op mod besættelsesmagten og ikke accepterede deres tilstedeværd, og dette blev starten på den danske modstandsbevægelse. Vi ønsker at give eleverne en indsigt i modstandsbevægelsens drivkraft, bevæggrund og syn på retfærdighed og frihed.

Form vs. Indhold
Der er mange måder at udarbejde et undervisningsforløb på, og det kan diskuteres, hvad der er mest hensigtsmæssigt at tage udgangspunkt i når et forløb skal planlægges. Skal man starte med at kigge på indholdet eller skal man finde indholdet ud fra en særlig form, som man ønsker at arbejde med? I AD-ugen har opgaven været at udvikle et materiale, der tager udgangspunkt i digitale ressourcer i undervisningen, og vi har derfor valgt formen før indholdet - et mediet før temaet. Det har derfor været en udfordring for at indkredse, hvilke faglige og evaluerbare mål vi ønskede at opstille for forløbet. Umiddelbart er det nemmere (og mere overskueligt) at opstille målene først og derefter finde formen for indholdet, men da vi skulle opstille mål og indhold ud fra et særligt medie har det taget os lidt længere tid at komme ind til kernen af indholdet.

O-løb på mobilen
Vi har valgt at tage udgangspunkt i en mobil applikation, der hedder Aris, og som kan afvikle digitale orienteringsløb. App’en er både et spil, hvor man kan indsamle point, svare på spørgsmål eller få faglig viden, og en GPS som guider én rundt i et område, hvor der er lagt virtuelle poster ud. De mange muligheder, som app’en rummer, gør det muligt at bruge Aris på mange forskellige måder i et undervisningsforløb. Vi har valgt at kickstarte forløbet med et digitalt O-løb, hvor eleverne bliver præsenteret for modstandsbevægelsens arbejde i København. Ved at komme rundt til forskellige steder i byen, hvor modstandsbevægelsen slog til kan det blive mere motiverende for eleverne at arbejde videre med temaet. Herudover slutter vi forløbet af med et evalueringsløb, som sætter eleverne over for en masse spørgsmål, der knytter sig til forløbet.

Mål
Forløbet er vigtigt set i lyset af den aktualisering der forsøges opnået. Temaer der går længere tilbage i tiden end eleverne selv kan huske (fx 2. verdenskrig), kategoriseres ofte af eleverne som kedelige, for ikke at nævne undervisningsmaterialet. Ved at inddrage elevernes egen hverdag i undervisningen (vha. smartphones) kan man altså gøre fx 2. verdenskrig mere aktuel for eleverne. Med disse etno-didaktiske overvejelser banes der forhåbentlig vej for en mere vedkommende undervisning, der tilmed har et historisk præg. Det er ligeledes vigtigt, at overvejelserne om dannelsessynet skinner igennem. Det klassisk-elitære syn, hvor dansk (og historie) som dannelsesfag indgår på linje med fagdidaktiske overvejelser i undervisningen, skal prioriteres højt. Det er dog vigtigt at man ikke blot ser i én retning, men at man også tager højde for det moderne-demokratiske syn, der i høj grad tager udgangspunkt i dansk/historie som kompetencefag. Det burde dog være muligt at få de to retninger til at mødes, frem for at man styrer hovedløst i den ene retning og fx kun fokuserer på de tekniske kompetencer der foreligger.

Teknik og rammer
Selve aktiviteten afhænger af iPhone. Dvs. at der i elevgruppen skal være 4-5 elever der er i besiddelse af en iPhone. Det er den eneste tekniske forhindring i denne del af forløbet.

Elevforudsætninger
Eleverne befinder sig hjemmevant i forskellige applikationer på deres smartphones, og har i mange henseender færdigheder og kompetencer der overgår de fleste voksnes. Mange af de apps de unge til dagligt færdes i er dog selvvalgt ud fra egne interesser og behov, derfor kan der være en idé i at benytte nogle apps som eleverne til daglig ikke gør brug. Dels vil det, forhåbentlig, åbne døren til en ny verden af muligheder med telefonen, dels vil det på sigt gøre dem i stand til at arbejde med telefonen i en mere uformel læreproces. Eleverne er vant til at navigere rundt på deres smartphones og i diverse apps, derfor er udfordringen rent teknisk ikke af betydelig karakter. App'en er ligetil, og kræver ikke det store kendskab på forhånd. Den er tilmed gratis.

Evaluering af produktet pog processen
Forløbet skal fungere som evaluering af et gennemgået forløb om 2. verdenskrig. Evaluering af selve evalueringen kan derfor måles i gennemførelsen og elevernes udbytte af O-løbet ARIS. = Forløb om 2. verdenskrig = || ** Indhold ** ** Tekster, uv-materiale ** ||  ** Aktiviteter **  ||  ** Metode **  ||  ** Evaluering **  ||
 * Alderstrin || Udskoling, 8. klasse ||
 * Fag || Dansk og historie, tværfagligt forløb ||
 * Fagligt indhold || Evaluering af forløb om 2. verdenskrig ||
 * Formål (centrale CKF’er) ||  ||
 * Teknisk platform (PC, mac, iPad, mobil, kamera, etc.) || iPhone ||
 * ** Emne ** ||  ** Trinmål **  ||  ** Kortsigtede og evaluerbare mål **
 * Dansk/historie

København under 2. verdenskrig -> Modstands-bevægelsens kamp ||   || - At øge elevernes forståelse og viden omkring modstandsbe-vægelsens kamp under anden verdenskrig i København. || - Se //Flammen & Citronen// og //Hvidstensgruppen//. - Gennemgang af modstandsbevægelsens metoder, herunder flyverblade, propaganda etc. || - Museumsbesøg; //Frihedsmuseet// og //Statens Forsvarshistoriske museum//. || - Undervisningen foregår dels I plenum, dels I grupper. || - O-løb med app’en ARIS || =Video: Introduktion til ARIS= media type="custom" key="21469450" =Video: Bombning af Shellhuset= media type="custom" key="21469068"